CELEX: 32013R1038
Language: bg
Date: 2013-10-24 00:00:00
Title: Регламент за изпълнение (ЕС) № 1038/2013 на Комисията от 24 октомври 2013 година за одобряване на веществото тебуконазол като съществуващо активно вещество за използване в биоциди за продуктови типове 7 и 10 текст от значение за ЕИП

25.10.2013   
            
            
               BG
            
            
               Официален вестник на Европейския съюз
            
            
               L 283/40
            
         РЕГЛАМЕНТ ЗА ИЗПЪЛНЕНИЕ (ЕС) № 1038/2013 НА КОМИСИЯТА
   от 24 октомври 2013 година
   за одобряване на веществото тебуконазол като съществуващо активно вещество за използване в биоциди за продуктови типове 7 и 10
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1 от него,
   като има предвид, че:
   
               (1)
            
            
               С Регламент (ЕО) № 1451/2007 на Комисията (2) е определен списък на активните вещества, които трябва да бъдат оценени с оглед на евентуалното им включване в приложение I, IА или IБ към Директива 98/8/ЕО на Европейския парламент и на Съвета (3). Този списък включва тебуконазол.
            
         
               (2)
            
            
               На веществото тебуконазол е направена оценка съгласно член 11, параграф 2 от Директива 98/8/ЕО, за използване в продуктов тип 7, филмови консерванти, и в продуктов тип 10, консерванти за зидария, както са определени в приложение V към същата директива, които съответстват на продуктови типове 7 и 10, както са определени в приложение V към Регламент (ЕС) № 528/2012.
            
         
               (3)
            
            
               Дания бе определена за докладваща държава членка и на 16 април 2012 г. представи на Комисията доклади на компетентния орган, придружени от препоръки, в съответствие с член 14, параграфи 4 и 6 от Регламент (ЕО) № 1451/2007.
            
         
               (4)
            
            
               Докладите на компетентния орган бяха прегледани от държавите членки и Комисията. В съответствие с член 15, параграф 4 от Регламент (ЕО) № 1451/2007 на 27 септември 2013 г. констатациите от прегледа бяха включени в два доклада за оценка в рамките на заседанието на Постоянния комитет по биоцидите.
            
         
               (5)
            
            
               От тези доклади става ясно, че може да се очаква, че биоцидите, използвани за продуктови типове 7 и 10 и съдържащи тебуконазол, отговарят на изискванията, определени в член 5 от Директива 98/8/ЕО.
            
         
               (6)
            
            
               От докладите също така става ясно, че може да се очаква, че характеристиките на веществото тебуконазол го правят силно устойчиво (vP) и токсично (Т) в съответствие с критериите, посочени в приложение XIII към Регламент (ЕО) № 1907/2006 на Европейския парламент и на Съвета (4). В съответствие с настоящата практика по Директива 98/8/ЕО одобрението следва да бъде за срок от 10 години, тъй като не са изпълнени условията по член 90, параграф 2 от Регламент (ЕС) № 528/2012. Но от друга страна, във връзка с разрешаването на продукти съгласно член 23 от Регламент (ЕС) № 528/2012, веществото тебуконазол следва да се счита за кандидат за замяна съгласно член 10, параграф 1, буква г) от посочения регламент.
            
         
               (7)
            
            
               Поради това е целесъобразно веществото тебуконазол да бъде одобрено за използване в биоциди за продуктови типове 7 и 10.
            
         
               (8)
            
            
               Тъй като при оценките не са разгледани наноматериали, одобренията не следва да обхващат такива материали съгласно член 4, параграф 4 от Регламент (ЕС) № 528/2012.
            
         
               (9)
            
            
               Следва да се позволи изтичането на разумен срок преди одобряването на дадено активно вещество, за да се даде възможност на държавите членки, заинтересованите страни и Комисията, когато е необходимо, да се подготвят за спазването на произтичащите от това нови изисквания.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Веществото тебуконазол се одобрява като активно вещество за използване в биоциди за продуктови типове 7 и 10 при спазване на спецификациите и условията в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 октомври 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 167, 27.6.2012 г., стр. 1.
   
      (2)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).
   
      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      (4)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и Директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Срок на изтичане на одобрението
               
               
                  Продуктов тип
               
               
                  Специални условия (2)
                  
               
            
                  Тебуконазол
               
               
                  Наименование по IUPAC:
                  1-(4-хлорофенил)-4,4-диметил-3-(1,2,4-триазол-1-илметил)пентан-3-ол
                  ЕО №: 403-640-2
                  CAS №: 107534-96-3
               
               
                  950 g/kg
               
               
                  1 юли 2015 г.
               
               
                  30 юни 2025 г.
               
               
                  7
               
               
                  Веществото тебуконазол се счита за кандидат за замяна съгласно член 10, параграф 1, буква г) от Регламент (ЕС) № 528/2012.
                  При оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на ЕС.
                  Разрешенията зависят от изпълнението на следното условие:
                  За промишлените потребители се определят процедури за безопасна работа и подходящи организационни мерки. В случаите, при които експозицията не може да бъде намалена до приемливо равнище с други средства, продуктите се използват с подходяща лична защитна екипировка.
               
            
                  10
               
               
                  Веществото тебуконазол се счита за кандидат за замяна в съответствие с член 10, параграф 1, буква г) от Регламент (ЕС) № 528/2012.
                  При оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на ЕС.
                  Разрешенията зависят от изпълнението на следните условия:
                  
                              1)
                           
                           
                              За промишлените или професионалните ползватели се определят процедури за безопасна работа и подходящи организационни мерки. В случаите, при които експозицията не може да бъде намалена до приемливо равнище с други средства, продуктите се използват с подходяща лична защитна екипировка.
                           
                        
                              2)
                           
                           
                              С оглед на риска за почвата тебуконазол не се използва в уплътнители, предназначени за уплътняване на вертикални фуги върху външни фасади на жилищни сгради (напр. между две сгради), освен ако в заявлението за получаване на разрешение бъде показано, че рисковете могат да бъдат намалени до приемливо равнище с други средства.
                           
                        
            
         (1)  Посочената в тази колона чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.
      
         (2)  Във връзка с изпълнението на общите принципи от приложение VI към Регламент (ЕС) № 528/2012 съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm